CELEX: 52022PC0165
Language: lv
Date: 2022-04-08
Title: Priekšlikums PADOMES REGULA, ar kuru groza Regulu (ES) 2022/109, ar ko 2022. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības zvejas kuģiem – konkrētos ūdeņos, kas nav Savienības ūdeņi

EIROPAS KOMISIJA
            Briselē, 8.4.2022
            COM(2022) 165 final
            2022/0108(NLE)
            
            Priekšlikums
            PADOMES REGULA,
            ar kuru groza Regulu (ES) 2022/109, ar ko 2022. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības zvejas kuģiem – konkrētos ūdeņos, kas nav Savienības ūdeņi
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Ņemot vērā to, ka 2022. gada martā risinājās Savienības un Norvēģijas diskusijas par mencu (Gadus morhua) zvejojošu Savienības flotu vienlīdzīgu un nediskriminējošu piekļuvi Špicbergenas (Svalbāras) ūdeņiem, Padome periodu, kurā piemēro Savienības provizorisko kvotu, kas attiecībā uz mencu Svalbāras ūdeņos un starptautiskajos ūdeņos ICES 1. apakšapgabalā un 2.b rajonā noteikta 4500 tonnu apmērā, pagarināja no 2022. gada 31. marta līdz 30. aprīlim (Regula (ES) 2022/[…
                  1
               ]). Arī Norvēģija šo periodu, kurā piemēro Savienības provizorisko kvotu attiecībā uz mencu Svalbāras ūdeņos, pagarināja līdz 2022. gada 30. aprīlim.
            
            
               Savienības un Norvēģijas diskusijas par mencu zvejojošu Savienības flotu vienlīdzīgu un nediskriminējošu piekļuvi Svalbāras ūdeņiem aizvien turpinās. Gaidot minēto diskusiju iznākumu, Komisija ierosina Padomei Savienības kvotu attiecībā uz mencu Svalbāras ūdeņos un starptautiskajos ūdeņos ICES 1. apakšapgabalā un 2.b rajonā noteikt pirms 2022. gada 30. aprīļa, kad beidzas pagarinātais Savienības kvotas piemērošanas periods. Kamēr minēto diskusiju iznākums nav zināms, mencas zvejas iespējas Svalbāras ūdeņos un starptautiskajos ūdeņos ICES 1. apakšapgabalā un 2.b rajonā ir norādītas kā pm (pro memoria). Tiklīdz diskusiju iznākums būs zināms, Padomei tiks iesniegts neoficiāls Komisijas dienestu dokuments, kurā noteiktas attiecīgās zvejas iespējas.
            
            
               •Saskanība ar pašreizējiem noteikumiem konkrētajā politikas jomā
            
            
               Ierosinātie pasākumi ir saskanīgi ar kopējās zivsaimniecības politikas mērķiem un noteikumiem un ar Savienības ilgtspējīgas attīstības politiku.
            
            
               •Saskanība ar citām Savienības politikas jomām
            
            
               Ierosinātie pasākumi ir saskanīgi ar citām Savienības rīcībpolitikām, jo īpaši vides jomā.
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               Šā priekšlikuma juridiskais pamats ir Līguma par Eiropas Savienības darbību 43. panta 3. punkts. 
            
            
               •Subsidiaritāte (neekskluzīvas kompetences gadījumā) 
            
            
               Priekšlikums ir Savienības ekskluzīvā kompetencē, kā minēts Līguma par Eiropas Savienības darbību 3. panta 1. punkta d) apakšpunktā. Tāpēc subsidiaritātes principu nepiemēro.
            
            
               •Proporcionalitāte
            
            
               Ar šo priekšlikumu zvejas iespējas dalībvalstīm iedala saskaņā ar Regulas (ES) Nr. 1380/2013
                  2
                mērķiem. Ievērojot Regulas (ES) Nr. 1380/2013 16. un 17. pantu, dalībvalstīm ir jānolemj, kā tām iedalītās zvejas iespējas var saskaņā ar konkrētiem zvejas iespēju iedalīšanas kritērijiem tālāk iedalīt to karoga kuģiem. Tāpēc dalībvalstīm ir rīcības brīvība, kas vajadzīga, lai iedalīto kopējo pieļaujamo nozveju (KPN), uz ko attiecas priekšlikums, tālāk sadalītu saskaņā ar to izvēlēto sociālo/ekonomisko modeli.
            
            
               Priekšlikums dalībvalstīm neuzliek jaunas finansiālas saistības. Padome zvejas iespējas nosaka katru gadu, un to īstenošanai jau ir paredzēti publiskā un privātā sektora līdzekļi.
            
            
               •Juridiskā instrumenta izvēle
            
            
               Ierosinātais juridiskais instruments: regula.
            
         
         
            
               3.EX POST IZVĒRTĒJUMU, APSPRIEŠANOS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Ex post izvērtējumi / spēkā esošo tiesību aktu atbilstības pārbaudes
            
            
               
                  Neattiecas.
               
            
            
               •Apspriešanās ar ieinteresētajām personām
            
            
               Kamēr ar Norvēģiju norisinās diskusijas par mencu zvejojošu Savienības flotu vienlīdzīgu un nediskriminējošu piekļuvi Svalbāras ūdeņiem, Komisija ir informējusi ieinteresētās personas un apspriedusies ar tām, jo īpaši ar zvejas sektora pārstāvjiem un Tāljūras flotes konsultatīvo padomi. Turklāt tehniskās sanāksmēs un Padomes Zivsaimniecības politikas darba grupas sanāksmēs Komisija ir uzturējusi regulārus kontaktus ar dalībvalstu pārvaldes iestādēm. 
            
            
               •Ekspertu atzinumu pieprasīšana un izmantošana
            
            
               Priekšlikuma pamatā būs pieejamie Starptautiskās Jūras pētniecības padomes (ICES) zinātniskie ieteikumi un diskusijas ar iesaistītajām pusēm.
            
            
               •Ietekmes novērtējums
            
            
               Visi elementi, kas ir priekšlikuma aptverto zvejas iespēju iespējamās ietekmes novērtēšanai relevanti, ir tikuši apsvērti, sagatavojot un risinot diskusijas ar Norvēģiju.
            
            
               •Normatīvā atbilstība un vienkāršošana
            
            
               Neattiecas.
            
            
               •Pamattiesības
            
            
               
                  Neattiecas.
               
            
            
               4.IETEKME UZ BUDŽETU
            
            
               Ierosinātie pasākumi budžetu neietekmē.
            
            
               5.CITI ELEMENTI
            
            
               1920. gada 9. februāra Līgums attiecībā uz Špicbergenu (Svalbāra) (“1920. gada Parīzes līgums”) visām minētā līguma pusēm piešķir vienlīdzīgu un nediskriminējošu piekļuvi resursiem ūdeņos ap Svalbāru, tai skaitā zvejas resursiem. 
            
            
               Norvēģija 2020. gada decembrī Norvēģijas tiesību aktos attiecībā uz mencu Svalbāras ūdeņos noteica Savienības 2021. gada kvotu, kas ir būtiski (par 6760 tonnām) mazāka nekā Savienības 2021. gada kvota, ko 2020. gada decembrī attiecībā uz mencu Svalbāras ūdeņos un starptautiskajos ūdeņos ICES 1. apakšapgabalā un 2.b rajonā noteica Padome (Regula (ES) 2021/92
                  3
               ). 
            
            
               Komisija 2021. un 2022. gadā bija un joprojām ir iesaistījusies šā jautājuma apspriešanā ar Norvēģiju.
            
            
               2022/0108 (NLE)
            
         
         
            
               Priekšlikums
            
            
               PADOMES REGULA,
            
            
               ar kuru groza Regulu (ES) 2022/109, ar ko 2022. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības zvejas kuģiem – konkrētos ūdeņos, kas nav Savienības ūdeņi
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 43. panta 3. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Padomes Regula (ES) 2022/109
                  4
                nosaka konkrētu zivju krājumu un zivju krājumu grupu zvejas iespējas, kuras 2022. gadā piemērojamas Savienības ūdeņos un – attiecībā uz Savienības zvejas kuģiem – konkrētos ūdeņos, kas nav Savienības ūdeņi.
            
            
               (2)Padomes Regula (ES) 2022/109 Savienības flotēm, kas zvejo mencu (Gadus morhua) Špicbergenas (Svalbāras) ūdeņos un starptautiskajos ūdeņos ICES 1. apakšapgabalā un 2.b rajonā, 2022. gada pirmajam ceturksnim noteica provizorisku Savienības kvotu 4500 tonnu apmērā. Ar Padomes Regulu (ES) 2022/[...
                  5
               ] periods, kurā piemēro minēto Savienības kvotu 4500 tonnu apmērā, tika pagarināts līdz 2022. gada 30. aprīlim.
            
            
               (3)Savienības kvota attiecībā uz mencu Svalbāras ūdeņos un starptautiskajos ūdeņos ICES 1. apakšapgabalā un 2.b rajonā būtu jānosaka pirms 2022. gada 30. aprīļa, kad beidzas pagarinātais Savienības provizoriskās kvotas piemērošanas periods. Minētā Savienības kvota būtu jānosaka saskaņā ar iznākumu, kāds panākts Savienības un Norvēģijas diskusijās par mencu zvejojošu Savienības flotu vienlīdzīgu un nediskriminējošu piekļuvi Svalbāras ūdeņiem.
            
            
               (4)Visas kvotas būtu jāiedala dalībvalstīm saskaņā ar Padomes Lēmumu 87/277/EEK
                  6
               , Polijas daļu no Savienības kvotas un atkarībā no pielāgojumiem, kas vajadzīgi sakarā ar Apvienotās Karalistes izstāšanos no Savienības.
            
            
               (5)Tāpēc Regula (ES) 2022/109 būtu attiecīgi jāgroza.
            
            
               (6)Regulas (ES) 2022/109 noteiktie nozvejas limiti ir piemērojami no 2022. gada 1. janvāra. Tāpēc arī noteikumi par nozvejas limitiem, kas ieviesti ar šo regulu, būtu jāpiemēro no minētās dienas. Šāda piemērošana ar atpakaļejošu spēku neskar juridiskās noteiktības un tiesiskās paļāvības aizsardzības principus, jo attiecīgās zvejas iespējas tiek palielinātas. Steidzamības dēļ šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī,
            
            
            
               IR PIEŅĒMUSI ŠO REGULU.
            
            
               1. pants 
                  Grozījums Regulā (ES) 2022/109
            
            
               Regulu (ES) 2022/109 groza šādi:
            
            
               regulas IB pielikuma ceturto tabulu aizstāj ar šādu:
            
            
               “
            
            
                     
                        Suga:
                     
                  
                  
                     
                        Menca
                     
                     
                        Gadus morhua
                     
                  
                  
                     
                        Zona:
                     
                  
                  
                     
                        1. un 2.b
                     
                     
                        (COD/1/2B.)
                     
                  
               
                     
                        Vācija
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                        Analītiska KPN
                     
                     
                        Regulas (EK) Nr. 847/96 3. pantu nepiemēro.
                     
                     
                        Regulas (EK) Nr. 847/96 4. pantu nepiemēro.
                     
                  
               
                     
                        Spānija
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                        Francija
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                        Polija
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                        Portugāle
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                        Citas dalībvalstis
                     
                  
                  
                     
                        pm
                     
                  
                  
                     
                        (1)(2)(3)
                     
                  
                  
                     
                  
               
                     
                        Savienība
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        KPN
                     
                  
                  
                     
                        Nepiemēro
                     
                  
                  
                     
                  
                  
                     
                  
               
                     
                        (1)
                     
                  
                  
                     
                        Savienībai pieejamā mencas krājuma daļas iedalīšana Špicbergenā un Lāču salā, kā arī saistītā pikšas piezveja neskar tiesības un saistības, kas izriet no 1920. gada Parīzes līguma.
                     
                  
               
                     
                        (2)
                     
                  
                  
                     
                        Katrā zvejas rīka iemetienā pikšas piezveja drīkst būt līdz 14 %. Pikšas piezvejas apjomu rēķina papildus mencas kvotai.
                     
                  
               
                     
                        (3)
                     
                  
                  
                     
                        Izņemot Vāciju, Spāniju, Franciju, Poliju un Portugāli. Par nozvejām, kas ieskaitāmas šajā kopīgajā kvotā, ziņo atsevišķi (COD/1/2B_AMS).
                     
                  
               
         
            
               ”
            
            
               2. pants
            
            
               Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
            
               To piemēro no 2022. gada 1. janvāra.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  
                        Padomes Regula (ES) 2022/[...].
               
               
                  
                     (2)
                  
                        Eiropas Parlamenta un Padomes Regula (ES) Nr. 1380/2013 (2013. gada 11. decembris) par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (OV L 354, 28.12.2013., 22.–61. lpp.).
               
               
                  
                     (3)
                  
                        Padomes Regula (ES) 2021/92 (2021. gada 28. janvāris), ar ko 2021. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības zvejas kuģiem – konkrētos ūdeņos, kas nav Savienības ūdeņi (OV L 31, 29.1.2021., 31.–192. lpp.).
               
               
                  
                     (4)
                  
                        Padomes Regula (ES) 2022/109 (2022. gada 27. janvāris), ar ko 2022. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības zvejas kuģiem – konkrētos ūdeņos, kas nav Savienības ūdeņi (OV L 21, 31.1.2022., 1.–164. lpp.).
               
               
                  
                     (5)
                  
                        Padomes Regula (ES) 2022/[...].
               
               
                  
                     (6)
                  
                        Padomes Lēmums 87/277/EEK (1987. gada 18. maijs) par mencu nozvejas iespēju piešķiršanu Špicbergenā un Lāču salas teritorijā, kā arī Ziemeļrietumu Atlantijas zvejniecības organizācijas konvencijas noteiktajā rajonā “3M” (OV L 135, 23.5.1987., 29. lpp.).